Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: felel meg az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.)
Paragraph Index: 3153

13. § (1) bekezdésében foglaltaknak, mely szerint „[a] népszavazásra feltett konkrét kérdést úgy kell megfogalmazni, hogy arra egyértelmûen lehessen válaszolni.” Az OVB érvelése szerint »[n]em tekinthetõ egyértelmûnek az a kezdeményezés, amely több kérdést tartalmaz, amelyekrõl a választópolgárnak nincs módja külön-külön véleményt nyilvánítani. Jelen esetben az aláírásgyûjtõ íven szereplõ kérdés több alkérdésbõl tevõdik össze, így a kérdésre (kérdésekre) nem lehet egy „igen”-nel vagy „nem”-mel felelni.« Az OVB ezen túlmenõen megállapította, „a népszavazási eljárás jogszabályokban meghatározott idõtartamára és folyamatára tekintettel a népszavazásra feltenni kívánt kérdés lehetetlen célra irányul, ezáltal a kérdés a Testület álláspontja szerint értelmezhetetlen, nem egyértelmû. A kérdés hitelesítése esetén az aláírásgyûjtésre rendelkezésre álló határidõ a népszavazásra feltenni kívánt kérdés tárgyán több hónappal túlmutatna, a választópolgároknak pedig egy, már idejétmúlt kérdés támogatásáról kellene dönteniük.” Az OVB megállapította, hogy mindezekre tekintettel „a kérdés nem felel meg sem a választópolgári, sem a jogalkotói egyértelmûség követelményének, (…) nem tartozik az Országgyûlés hatáskörébe és megfogalmazása sem felel meg a törvényben foglalt követelményeknek”, ezért az aláírásgyûjtõ ív mintapéldányának hitelesítését az Nsztv. 10. §-ának

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes